*ҚР Парламенті Мәжілісінде өтетін 2023-2025 жылдарға арналған республикалық бюджет жобасы бойынша таныстырылымға Қаржы вице-министрі Т. М. Савельеваның баяндамасы*

***8 қыркүйек 2022 жыл***

**Құрметті Марат Әпсеметұлы!**

**Құрметті депутаттар!**

Сіздердің қарауыңызға «2023 – 2025 жылдарға арналған республикалық бюджет туралы» заң жобасы ұсынылды.

Заң жобасы елдің 2027 жылға дейінгі әлеуметтік-экономикалық даму болжамы негізінде әзірленді.

\* \* \*

Ағымдағы жылы бюджет жобасын қалыптастыру өткен жылы Бюджет кодексіне қабылданған жаңалықтарды ескере отырып жүзеге асырылды.

Бюджет жобасы шеңберінде қолданылған **бюджет заңнамасының негізгі өзгерістеріне** тоқталып өтейін.

**Бірінші**. 2023-2025 жылдарға арналған кепілдендірілген трансферт кесімді баға кезінде мұнай секторы ұйымдарынан Ұлттық қорға түсетін түсімдер көлемінен аспайтын мөлшерде жоспарланған.

Ұлттық қордан республикалық бюджетке берілетін кепілдендірілген трансферттің барынша ықтимал көлемін есептеу үшін пайдаланылатын кесімді баға **бір баррельге   
48,9 АҚШ долларын** *(Ұлттық экономика министрлігінің ережелеріне сәйкес)* құрайды.

Нәтижесінде 2023 жылға кепілдендірілген трансферттің ең жоғары ықтимал мөлшері **2 393 млрд.теңгені** құрайды, бюджет жобасында **2,2 трлн. теңге** көзделген.

***Анықтама:*** *кепілдендірілген трансферттің ең жоғары ықтимал мөлшері 2024 жылға –* ***2,2 трлн. теңге,*** *2025 жылға -* ***2,2 трлн. теңге.***

*2024 жылға арналған республикалық бюджет жобасында –* ***2 трлн. теңге****, 2025 жылға –* ***1,9 трлн. теңге.***

**Екінші.** Республикалық бюджет шығыстарының өсу қарқыны инфляция бойынша мақсатты ескере отырып, ұзақ мерзімді экономикалық өсудің орташа деңгейінен аспайтын көлемде айқындалған.

Шығыстардың шекті көлемін айқындау кезінде соңғы   
10 жылдағы экономиканың номиналды өсімі және жоспарланатын кезеңге арналған инфляцияның орташа деңгейі пайдаланылады.

Мәселен, 2023 жылға арналған шығыстардың шекті көлемі - **21 004 млрд.теңге,** бюджет жобасында шығыстар **21 003 млрд. теңге** сомасында көзделген**.**

***Анықтама:*** *шығыстардың шекті көлемі 2024 жылға –****22 561 млрд. теңге,*** *2025 жылға –* ***23 026 млрд. теңге.***

*Республикалық бюджет жобасында 2024 жылға –****21 647 млрд.теңге****, 2025 жылға –* ***22 660 млрд. теңге*** *көзделген.*

**Үшінші.** Бюджет тапшылығы жалпы ішкі өнімге ағымдағы жылғы **3,3%-тен** 2025 жылы жалпы ішкі өнімге **2,5%-ке** дейін айтарлықтай төмендеумен жоспарлануда.

Бұл мемлекеттік қаржыны басқару тұжырымдамасының жобасында көзделген 2030 жылға қарай бюджет тапшылығының мөлшерін жалпы ішкі өнімге **2%-ке** дейін біртіндеп төмендету бойынша шектеуге сәйкес келеді.

**Төртінші.** Заң жобасына жаңа қосымшалар енгізілді:

- бюджеттік тәуекелдер және мемлекеттік қаржының ұзақ мерзімді тұрақтылығы туралы талдамалық есеп;

- Мемлекеттік әлеуметтік сақтандыру қоры мен әлеуметтік медициналық сақтандыру қорының түсімдері мен шығыстарының болжамы.

**РЕСПУБЛИКАЛЫҚ БЮДЖЕТТІҢ ТҮСІМДЕРІ**

2023 жылға арналған **түсімдер** ағымдағы жылдың жоспарына қарағанда **2 трлн. теңгеге** ұлғаюмен **17,8 трлн. теңгені** құрайды.

Республикалық бюджетке түсетінмұнай түсімдерінің үлесібіртіндеп төмендеп келеді, мәселен, ағымдағы жылғы **40,2%-тен** 2025 жылғақарай ол **21,8%-ке** дейін төмендейді.

2023 жылы мұнай секторынан түсетін түсімдер **1,4 трлн. теңгеге** азаюмен **5 трлн. теңгені** құрайды**.** 2025 жылға қарайолардың көлемі **4,1 трлн. теңгеге** дейін жеткізілетін болады.

Ұлттық қордан берілетін **кепілдендірілген трансферт** мынадай көлемдерде жоспарланады:

2023 жылы – **2,2 трлн. теңге**;

2024 жылы – **2,0 трлн. теңге**;

2025 жылы – **1,9 трлн. теңге**.

Кепілдік берілген трансферттің нысаналы мақсаты – зейнетақы төлеу.

Ұлттық қордан **нысаналы трансферт** келесі жылға **1,0 трлн. теңге** және 2024 жылға **400 млрд. теңге** мөлшерінде айқындалған.

Өткен жылы Есеп комитеті мен Президент Әкімшілігі тарапынан Ұлттық қордан берілетін нысаналы трансферттердің бюджеттің ағымдағы іс-шараларына бағытталуы бойынша ескертулер айтылған болатын.

Осыған байланысты, нысаналы трансферт есебінен жоспарланатын республикалық бюджет шығыстарының бағыттары үш жылдық бюджет шеңберінде қайта қаралды.

Нәтижесінде нысаналы трансферт мыналарға бағытталатын болады:

- «Жайлы мектеп» ұлттық жобасы;

- жеке тұлғалардың ұлттық валютада орналастырылған депозиттері бойынша өтемақы төлеу;

- маңызды инфрақұрылымдық жобаларды іске асыруға *(газ тасымалдау және көлік жүйесін, сумен жабдықтауды дамыту)* бағытталатын болады.

Ұлттық қордың қаражатын бөлу жөніндегі егжей-тегжейлі ақпарат түсіндірме жазбаға қоса берілді.

Мұнай емес түсімдердің үлесі 2022 жылғы **59,8%-**тен   
2025 жылға қарай **78,2%-ке** дейін өсумен көзделген.

Абсолюттік мәнде 2023 жылы мұнай емес түсімдер ағымдағы жылдың нақтыланған жоспарына **3,4 трлн.** теңгеге немесе   
35,9%-ке ұлғайта отырып, **12,8 трлн** теңге көлемінде жоспарланып отыр.

Мұнай емес сектордан түсетін кірістер көлемінің ұлғаюы бюджеттің мұнайға тәуелділігінің біртіндеп төмендегенін көрсетеді.

Жалпы алғанда, **трансферттерді есепке алмағандағы кірістер** 2023 жылға **13,9 трлн. теңге** немесе түсімдердің жалпы сомасының **78,1 %** көлемінде жоспарланып отыр.

Ең көп үлесті салық түсімдері алады – корпоративтік табыс салығы, қосылған құн салығы және халықаралық саудаға салынатын салықтар.

Бюджетке түсетін кірістер көлемінің өзгеруіне факторлық талдау бюджет жобасына түсіндірме жазбада ұсынылған.

Кіріс бөлігін ұлғайтудың барлық факторлары мен шарттарын егжей-тегжейлі қарауды кестеге сәйкес 13 қыркүйекке жоспарланған жұмыс тобының тиісті отырысында қарауды ұсынамын.

**ТЕҢГЕРІМДІ АУМАҚТЫҚ ДАМУ**

Әкімдердің экономикалық ынталарын күшейту, олардың қаржылық дербестігі мен өңірлердің әлеуметтік-экономикалық даму мәселелерін шешудегі жауапкершілігін кеңейту үшін республикалық бюджеттен барлық ағымдағы трансферттерді жергілікті бюджеттер базасына беру жүзеге асырылды.

Жалпы, жернгілікті атқарушы органдар базасына шығыстар **9,5 трлн. теңге**, оның ішінде 2023 жылы **2,8 трлн. теңге** көлемінде берілді.

Үш жылдық кезеңде нысаналы даму трансферттері түріндегі шығыстар **3,3 трлн. теңгені**, оның ішінде 2023 жылы **1,1 трлн.** **теңгені** құрайды.

Жалпы, 2023 жылы өңірлерге республикалық бюджет қаражаты есебінен **6 трлн. теңге** бөлінетін болады, бұл **жалпы бюджет шығыстарының** шамамен **28,7%** құрайды.

**РЕСПУБЛИКАЛЫҚ БЮДЖЕТ ШЫҒЫСТАРЫ**

2023 жылы **шығыстар 21 трлн. теңге** немесе ағымдағы жылдың жоспарына **2,2 трлн. теңгеге ұлғайта отырып,** жалпы ішкі өнімге 17,4% көлемінде жоспарланып отыр.

Ағымдағы шығыстар мен даму шығыстарының арақатынасы әлеуметтік салаға үлкен назар аударумен тікелей байланысты.

Мәселен, бюджеттің ағымдағы шығыстары **19,4 трлн. теңге** немесе келесі жылға арналған шығыстардың жалпы көлемінің **92,4%** *(2024 жылы – 20,1 трлн. теңге, 2025 жылы – 21,5 трлн. теңге).*

Даму бюджетінің көлемі **1,6 трлн. теңге** сомасында немесе 2022 жылғы шығыстардың жалпы көлемінің **7,6%-де** жосопарланып отыр *(2024 жылы – 1,5 трлн. теңге, 2025 жылы –   
1,1 трлн. теңге).*

Үш жылдық кезеңге арналған республикалық бюджет жобасы шығыстарының құрылымы өзгерді.

Күштік құрылымдардан басқа, республикалық бюджеттің барлық бағыттары бойынша жалпы мемлекеттік шығыстарды ұлғайта отырып, бюджеттік бағдарламалар әкімшілерінің шығыстарын азайту жоспарлануда.

Бұл бұрын айтқанымдай, барлық ағымдағы нысаналы трансферттерді жергілікті бюджеттер базасына беруге байланысты.

Бұл ретте берілген трансферттердің салалық бағыты сақталады.

Осыған байланысты, бюджеттің салалары бойынша шығыстар таныстыру материалдарында осы трансферттер ескеріле отырыпкөрсетілген.

**Әлеуметтік салаға** жалпы сипаттағы трансферттерді ескере отырып, ағымдағы жылдың жоспарына **1,8 трлн. теңгеге** ұлғайта отырып 2023 жылы **10,4 трлн. теңге** көзделген.

Шығыстардың өсуі:

- жыл сайынғы индексациялаумен және зейнетақы мен жәрдемақы алушылар контингентінің ұлғаюымен;

- педагогтердің, дәрігерлердің, медициналық емес қызметкерлердің және азаматтық қызметшілердің жалақысын арттырумен;

- «Жайлы мектеп» ұлттық жобасын жүзеге асырумен байланысты.

2023 жылға экономиканың **нақты секторын қолдауға** арналған бюджет шығыстары **2,4 трлн. теңге** сомасында жоспарланған *(2024 жылы – 1,9 трлн. теңге, 2025 жылы – 1,7 трлн. теңге).*

Бұл бағыттың басымдықтары:

1. өңдеу өнеркәсібін дамыту;

2. өңірлерде жалғасатын инфрақұрылымдық жобаларды іске асыру;

3. кәсіпкерлікті, шағын және орта бизнесті дамыту және қолдау;

4. Көлік және газ тасымалдау жүйесін дамыту болып табылады.

**Күш құрылымдарының** шығыстары 2023 жылға **2,3 трлн. теңге** көлемде жоспарланып отыр *(2024 жылы – 2,2 трлн. теңге, 2025 ж. – 2,1 трлн. теңге).*

Бюджет жобасына енгізілген іс-шаралар мен шығыстар бойынша егжей-тегжейлі ақпарат Заң жобасына түсіндірме жазбаның құрамында ұсынылған.

Уақыт шектеулерін ескере отырып, 2022-2024 жылдарға арналған республикалық бюджет шығыстарының негізгі бағыттарын жұмыс тобы мен комитеттер отырыстарының шеңберінде егжей-тегжейлі қарауды ұсынамын.

Сонымен қатар, презентациялық материалдарда барлық негізгі ақпарат ұсынылған және қолдарыңызда бар.

\* \* \*

Республикалық бюджет жобасының негізгі параметрлері осындай.

Тұтастай алғанда, бюджет жобасы теңгерімделінген және Мемлекет басшысы алға қойған міндеттер мен Мемлекеттік жоспарлау жүйесі ескеріле отырып қалыптастырылған.

**Құрметті депутаттар!** Парламент сессиясының ашылуында Мемлекет басшысы Қазақстан халқына жыл сайынғы жолдауын баяндады.

Қазіргі уақытта Қаржы министрлігі бюджеттік бағдарламалар әкімшілерімен бірлесіп, әрбір бағытты егжей-тегжейлі пысықтауға кірісті.

Жалпы, іс-шараларды қаржыландыру тетіктері бойынша пайым мынадай.

**Бірінші.** Жолдаудың пысықталу деңгейі жоғары іс-шаралары 2023-2025 жылдарға арналған бюджет жобасында көрініс тапты.

Мен бірнеше ірі бағыттарды атап өтемін.

Бұл «Жайлы мектеп» жаңа ұлттық жобасы.

Жоба әзірленді және келісуде үстінде.

Оны іске асыруға үш жылдық кезеңге арналған бюджет жобасында **2,6 трлн. теңге**, оның ішінде 2023 жылға – **500 млрд. теңге** көзделген.

Халықтың табысын арттыру бойынша ауыл шаруашылығы саласындағы пилоттық жоба.

Жоба 2019 жылы Жамбыл облысында ойдағыдай жүзеге асырылды.

Оны кезең-кезеңімен кеңейту үшін бюджет жобасына үш жылға **117 млрд.теңге**, 2023 жылға **52 млрд. теңге** салынды.

2025 жылға қарай жақсы жағдайда тұрған жергілікті жолдардың үлесін 95%-ға дейін жеткізу мақсатында шығыстар жергілікті атқарушы органдарға жалпы сипаттағы трансферттер шеңберінде көзделген.

**Екінші.** Нормативтік-құқықтық негізді іске асыру және әзірлеу тетіктерін пысықтау сатысындағы іс-шаралар.

Бұл:

- «Ауылдық денсаулық сақтауды жаңғырту» ұлттық жобасын іске асыру;

- зейнетақының ең төменгі базалық мөлшерлемесін 70%-ке дейін біртіндеп жеткізу;

- бала күтімі бойынша төлемдер кезеңін бір жарым жасқа дейін ұлғайту;

- жұмысынан айырылу бойынша төлемдерді орташа айлық табыстың 45%-іне дейін арттыру;

- 100 мың жас қазақстандықты түрлі жұмыспен қамту шараларымен қамтамасыз ету *(жастар практикасы, қоғамдық жұмыстар, гранттар) ;*

- жұмыс күшінің ұтқырлығын арттыру үшін қандастардың ерікті түрде қоныс аударуына жәрдемдесу шараларын көрсету.

Оларды іске асыруға қаражат Мемлекет басшысының бастамаларына арналған резервте және Үкімет резервінде көзделген.

\* \* \*

**Құрметті депутаттар!**

Бюджет жобасын қалыптастыру барысында және елеулі шектеулерді ескере отырып, бюджеттік бағдарламалар әкімшілерімен қаражатты барынша тиімді пайдалану, бюджетке тек негізгі басымдықтарды енгізу және басталған жобаларды аяқтау қажеттілігі бойынша талқылаулар өтті.

Сонымен қатар, жұмыс тобының және комитеттердің отырыстарында біз Сіздің барлық ұсыныстарыңызды талқылауға, сондай-ақ сізді қызықтыратын барлық ақпаратты ұсынуға және барлық сұрақтарға жауап беруге дайынбыз.

Бірлесіп сындарлы жұмыс істейміз деген сенімдемін.

**Назарларыңызға рахмет!**